b'\n_START_ARTICLE_\nGri-gri\n_START_PARAGRAPH_\nGri-gri o grigri \xc3\xa9s un sistema de seguretat de la marca Petzl que permet assegurar en una cordada d\'escalada de manera semiautom\xc3\xa0tica. Els seus usos s\xc3\xb3n diversos, nom\xc3\xa9s s\'ha de passar pel Grigri una corda din\xc3\xa0mica d\'un gruix entre 10 i 11 mm. El fabricant no garanteix el bon funcionament amb di\xc3\xa0metres de corda menors i en tot cas, si es fa, l\'assegurador haur\xc3\xa0 d\'estar especialment atent i no deixar anar mai l\'extrem de la corda._NEWLINE_En cas de caiguda de l\'escalador, aquesta eina acciona una pe\xc3\xa7a que pin\xc3\xa7a la corda frenant la caiguda, encara que l\'assegurador no estigui atent, o tingui un problema, \xc3\xa9s semblant al cintur\xc3\xb3 de seguretat dels vehicles de motor. Tot i el seu suposat automatisme per frenar una caiguda, no s\'ha de deixar anar la corda en cap moment, ja que hi ha la possibilitat que no funcioni correctament sense ajuda de l\'assegurador._NEWLINE_Encara que el nom "Grigri" \xc3\xa9s una marca registrada de Petzl, l\'\xc3\xa8xit d\'aquesta eina ha estat tan gran que s\'ha convertit (fins a cert punt) en un nom com\xc3\xba. Els competidors inclouen el Trango Cinch i el Edelrid Eddy._NEWLINE_Aquest i altres dispositius similars han redu\xc3\xaft el nombre d\'accidents en muntanya.'